CELEX: C2004/146/05
Language: et
Date: 2004-05-29 00:00:00
Title: Kohtuasi C-175/04: Hagi, mille esitas 13. aprillil 2004. aastal Hispaania Kuningriik Euroopa Ühenduste Komisjoni vastu

29.5.2004   
            
            
               ET
            
            
               Euroopa Liidu Teataja
            
            
               C 146/4
            
         Hagi, mille esitas 13. aprillil 2004. aastal Hispaania Kuningriik Euroopa Ühenduste Komisjoni vastu
   (Kohtuasi C-175/04)
   (2004/C 146/05)
   Euroopa Ühenduste Kohus on saanud 13. aprillil 2004. aastal hagi Euroopa Ühenduste Komisjoni vastu, mille on esitanud Hispaania Kuningriik, keda esindab Abogado del Estado Lourdes Fraguas Gadea, kes on valinud endale kohtudokumentide kättetoimetamise aadressi Luksemburgis.
   Hispaania Kuningriik esitab Euroopa Kohtule järgmised nõuded:
   
               —
            
            
               tühistada 4. veebruari 2004. a otsus (1)selles osas, kui see puudutab Hispaania poolt tehtud kulutuste väljajätmist ühenduse rahastamisest “kvaliteedikontrolli puudumise tõttu” tomatikasvatajatele antud tootmistoetuste osas ( 7 314 117 eurot) ja “tarnegraafiku mittetäitmise tõttu” tsitrusviljade kasvatajatele antud abi osas ( 1 277 630,65 eurot);
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Tomatikasvatajatele antud tootmistoetus
   Komisjoni talitused leiavad, et menetlus, mida järgiti seoses valmistoodete kvaliteedikontrolliga, ei vasta komisjoni 19. märtsi 1997. a määruse (EÜ) nr 504/97, millega kehtestatakse puu- ja köögiviljatoodete tootmistoetuste süsteemi käsitleva nõukogu määruse (EÜ) nr 2201/96 üksikasjalikud rakenduseeskirjad, artiklile 15. Antud ametnikud soovitavad seega 10 % kindlasummalist korrigeerimist antud liikmesriigis selle abi osas makstud kulude täissummast. Sellegipoolest viiakse Hispaanias igal aastal läbi kontrolle kõigis ettevõtjates kogu turustusaasta jooksul. Peale selle tehakse valitud ettevõtjates (“valimrühm”) määruse nr 504/97 artikli 15 lõike 1 punkti a alusel kontrolle sellistele valmistoodetele, mille suhtes abitaotlus on esitatud, mis sellegipoolest ei tähenda, et teised ettevõtjad oleksid reegleid rikkunud.
   Teatavate tsitrusviljade kasvatajatele antud abi
   Komisjoni talitused põhjendavad rahastamise korrigeerimise ettepanekut sellega, et lepingulised kogused on viidud ühest tarneperioodist teise. Sellegipoolest sadas Hispaanias turustusaastal 1997/1998 keskmisest märgatavalt rohkem, mis põhjustas teatavates piirkondades ja paikkondades selle, et küpsete viljade korjamisel esinesid raskused ja hiljem valmivate liikide küpsemine viibis. Need tingimused põhjustasid lepingutejärgsete tarnegraafikute muutmise. Hispaania ametivõimud viitasid seega algusest peale vääramatule jõule. Pealegi ei esinenud turustusaastal 1997/1998 mitmeaastaste lepingute osas reegleid graafiku kvartalikoguste ümberpaigutamise osas. Seetõttu ei saa pidada ebaseaduslikuks asjaolu, et graafikut tingimusteta ei täidetud, eriti kui hilisematel turustusaastatel oli lubatud kokkulepitud koguste ümberpaigutamine tarnegraafikus.
   
      (1)  Komisjoni 1. veebruari 2004. a otsus 2004/136/EÜ, millega jäetakse ühenduse rahastamisest välja teatavad liikmesriikide poolt tehtud kulutused Euroopa Põllumajanduse Arendus- ja Tagatisfondi (EAGGF) raames (ELT 2004 L 40, lk 31)